Ir-Regolament tal-Kunsill (KE) Nru 931/2003
tas-26 ta’ Mejju 2003
li jemenda l-proċeduri ta’ kontra d-dumping imposti mir-Regolament (KE) Nru 1011/2002 fuq importazzjonijiet ta’ karbonju attivat u magħmul trab (PAC), li joriġina fir-Repubblika taċ-¬ina
IL-KUNSILL TA’ L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea,
Wara li kkunsidra r-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra importazzjoni li hi l-oġġett ta’ dumping minn pajjiżi li mhux Membri tal-Komunità Ewropea [1], u partikolarment l-Artikolu 11(3) tiegħu,
Wara li kkunsidra l-proposta magħmula mill-Kummissjoni wara li kkonsultat mal-Kumitat Konsultattiv,
Billi:
A. PRO¬EDURA
1. Miżuri fis-seħħ
(1) F’Ġunju 2002, il-Kunsill, bir-Regolament (KE) Nru 1011/2002 [2], impona taxxi definittivi kontra d-dumping fuq importazzjonijiet ta’ karbonju attivat u magħmul trab (PAC) li joriġina fir-Repubblika taċ-¬ina (PRC). Dawn it-taxxi ħadu l-forma ta’ taxxi speċifiċi.
2. Bidu
(2) Fid-29 ta’ Ottubru 2002, il-Kummissjoni ħabbret, b’avviż (Avviż li jindika l-Bidu) ippubblikat fil-Ġurnal Uffiċjali tal-Kommunitajiet Ewropej [3], il-bidu ta’ reviżjoni parzjali temporanja tal-miżuri kontra d-dumping applikabbli għal importazzjonijiet lejn il-Kommunità li joriġinaw fil-PRC.
(3) Din ir-reviżjoni inbdiet fuq l-inizjattiva tal-Kummissjoni, sabiex tiġi eżaminata l-korretezza tal-forma tal-miżuri fis-seħħ. Il-miżura preżenti, jiġifieri t-taxxa fil-forma ta’ taxxa speċifika, ma tipprovdix għal sitwazzjonijiet fejn l-oġġetti impurtati jkunu ġew iddanneġġjati qabel ma daħlu f’ċirkolazzjoni ħielsa.
3. Investigazzjoni
(4) Il-Kummissjoni avżat uffiċjalment lill-produtturi li jesportaw, lill-importaturi u lill-utenti kkonċernati, kif ukoll lill-assoċjazzjonijiet tagħhom, lir-rappreżentanti tal-pajjiż ikkonċernat li qiegħed jesporta, u l-produtturi tal-Komunità dwar il-bidu tal-proċedura. Il-partijiet interessati ngħataw l-opportunità li jesprimu l-opinjoni tagħhom bil-miktub u li jitolbu seduta fiż-żmien stipulat mill-Avviż li jindika l-bidu.
(5) Numru ta’ produtturi ta’ esportazzjoni fil-pajjiż ikkonċernat, kif ukoll produtturi tal-Komunità u importaturi/negozjanti esprimew l-opinjonijiet tagħhom bil-miktub. Il-partijiet kollha li għamlu t-talba fiż-żmien stipulat u li urew li kien hemm raġunijiet partikolari għaliex kellhom jinstemgħu, ingħataw l-opportunita’ li jinstemgħu.
(6) Il-Kummissjoni fittxet u vverifikat l-informazzjoni kollha li dehrilha neċessarja sabiex tiġi determinata l-korrettezza tal-forma tal-miżuri fis-seħħ.
B. RIŻULTATI TA’ L-INVESTIGAZZJONI
(7) L-Artikolu 145 tar-Regolament tal-Kummissjoni (KEE) Nru 2454/93 tat-2 ta’ Lulju 1993, li jindika d-dispożizzjonijiet għall-implimentazzjoni tar-Regolament tal-Kunsill (KEE) Nru 2913/92, li jistabbilixxi l-Kodiċi Doganali tal-Komunità, jipprevedi, l-mod kif jiġi ddeterminat il-valur doganali, apporzjonament tal-prezz attwalment imħallas jew li hu pagabbli fejn il-merkanzija tkun ġiet iddanneġġjata qabel ma tkun daħlet f’ċirkolazzjoni libera. F’dawn is-sitwazzjonijiet, il-valur doganali huwa mnaqqas b’persentaġġ li jikkorrispondi ma’ l-apporzjonament tal-prezz imħallas jew dak pagabbli.
(8) Sabiex jiġi evitat ammont eċċessiv ta’ taxxa kontra d--dumping, it-taxxa speċifika għandha, f’każ ta’ merkanzija ddanneġġjata, tiġi mnaqqsa b’persentaġġ li jikkorrispondi ma’ l-apporzjonament tal-prezz li i mħallas jew dak pagabbli.
(9) L-ebda parti li kellha interess ma ssottomettiet kummenti jew argumenti sostanzjati kontra din il-proposta.
(10) Għaldaqstant ġie konkluż illi fl-assenza ta’ argumenti sostanzjati minn partijiet li għandhom interess, f’każijiet fejn il-merkanzija tkun ġiet iddanneġġjata qabel ma tidħol f’ċirkolazzjoni libera, u għalhekk il-prezz li imħallas jew dak pagabbli jkun ġie apporzjonat sabiex ikun determinat il-valur doganali, it-taxxa speċifika għandha tigi mnaqqsa b’persentagg li jikkorrispondi ma’ -apporzjonament tal-prezz imħallas jew dak pagabbli.
ADOTTAT DAN IR-REGOLAMENT:
Artikolu 1
Il-paragrafu li ġej għandu jiżdied ma’ l-Artikolu 1 tar-Regolament (KE) Nru 1011/2002 (1)
"3. F’każijiet fejn il-merkanzija tkun ġiet iddanneġġjata qabel ma tidħol f’ċirkolazzjoni libera, u għalhekk il-prezz imħallas jew dak pagabbli ikun ġie apporzjonat sabiex ikun determinat il-valur doganali skond id-dispożizzjoni tal-Artikolu 145 tar-Regolament tal-Kummissjoni (KEE) Nru 2454/93 tat-2 ta’ Lulju 1993 li jistipula dispożizzjonijiet dwar l-implimentazzjoni tar-Regolament tal-Kunsill (KEE) Nru 2913/92 li jistabbilixxi l-Kodiċi Doganali tal-Komunità [4], l-ammont ta’ taxxa kontra d-dumping, ikkalkulat fuq il-bażi ta’ l-ammonti stabbiliti iżjed ‘il fuq, għandha tiġi mnaqqsa b’persentaġġ li jikkorrispondi ma’ l-apporzjonament tal-prezz imħallas jew dak pagabbli."
Artikolu 2
Dan ir-Regolament għandu jidħol fis-seħħ fil-ġurnata wara li jiġi ppubblikat fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-26 ta’ Mejju 2003.